CELEX: 32011R0809
Language: sl
Date: 2011-08-11 00:00:00
Title: Izvedbena uredba Komisije (EU) št. 809/2011 z dne 11. avgusta 2011 o spremembi Uredbe (ES) št. 2074/2005 glede dokumentacije, ki spremlja uvoz zamrznjenih ribiških proizvodov neposredno z zamrzovalnega plovila  Besedilo velja za EGP

12.8.2011   
            
            
               SL
            
            
               Uradni list Evropske unije
            
            
               L 207/1
            
         IZVEDBENA UREDBA KOMISIJE (EU) št. 809/2011
   z dne 11. avgusta 2011
   o spremembi Uredbe (ES) št. 2074/2005 glede dokumentacije, ki spremlja uvoz zamrznjenih ribiških proizvodov neposredno z zamrzovalnega plovila
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (1) in zlasti drugega odstavka člena 9 Uredbe,
   ob upoštevanju Uredbe (ES) št. 854/2004 Evropskega parlamenta in Sveta z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi (2), in zlasti drugega odstavka člena 16 Uredbe,
   ob upoštevanju naslednjega:
   
               (1)
            
            
               Uredba (ES) št. 853/2004 med drugim določa, da nosilci živilske dejavnosti, ki uvažajo proizvode živalskega izvora iz tretjih držav, zagotovijo, da se izvoz izvaja le, če so izpolnjene zahteve člena 14 Uredbe (ES) št. 854/2004.
            
         
               (2)
            
            
               Člen 14 Uredbe (ES) št. 854/2004 določa, da dokument, ki izpolnjuje nekatere zahteve, spremlja pošiljke proizvodov živalskega izvora, ko so uvoženi v Unijo. Vendar člen 15(3) navedene uredbe določa, da se lahko navedeni dokument nadomesti z dokumentom, ki ga je podpisal kapitan, če so ribiški proizvodi med drugim uvoženi neposredno z zamrzovalnega plovila.
            
         
               (3)
            
            
               Uredba Komisije (ES) št. 2074/2005 z dne 5. decembra 2005 o določitvi izvedbenih ukrepov za nekatere proizvode iz Uredbe (ES) št. 853/2004 in za organizacijo uradnega nadzora po uredbah (ES) št. 854/2004 in (ES) št. 882/2004, o odstopanju od Uredbe (ES) št. 852/2004 ter spremembi uredb (ES) št. 853/2004 in (ES) št. 854/2004 (3) v Prilogi VI k Uredbi določa vzorce veterinarskih spričeval, vključno s spričevalom za uvoz ribiških proizvodov.
            
         
               (4)
            
            
               Države članice in organizacije zainteresiranih strani so Komisijo zaprosile, da določi vzorec dokumenta, ki ga podpiše kapitan, da se uskladijo zahtevane informacije in postopki, ki se uporabljajo pri uvozu v Unijo zamrznjenih ribiških proizvodov neposredno z zamrzovalnega plovila.
            
         
               (5)
            
            
               Vzorec dokumenta, ki ga podpiše kapitan, se mora izrecno sklicevati na določbe iz oddelka VIII Priloge III k Uredbi (ES) št. 853/2004 o obdelavi ribiških proizvodov na krovu zamrzovalnih plovil. Vzorec dokumenta mora tudi ustrezati elektronskemu sistemu za izmenjavo veterinarskih spričeval in uvoznih dokumentov med pristojnimi nacionalnimi organi za zdravstvena vprašanja o živih živali in proizvodih živalskega izvora (TRACES).
            
         
               (6)
            
            
               Zato je primerno določiti usklajen vzorec dokumenta, ki ga podpiše kapitan, ko se ribiški proizvodi uvozijo v Unijo neposredno z zamrzovalnega plovila. Zato je treba Uredbo (ES) št. 2074/2005 ustrezno spremeniti.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Uredba (ES) št. 2074/2005 se spremeni:
   
               (1)
            
            
               Člen 6 se nadomesti z naslednjim:
               „Člen 6
               Vzorci veterinarskih spričeval in dokumentov za uvoz nekaterih proizvodov živalskega izvora za namen uredb (ES) št. 853/2004 in št. 854/2004
               1.   Vzorci veterinarskih spričeval in dokumentov iz člena 6(1)(d) Uredbe (ES) št. 853/2004, ki jih je treba uporabljati pri uvozu proizvodov živalskega izvora iz Priloge VI k tej uredbi, so določeni v navedeni prilogi.
               2.   Vzorec dokumenta, ki ga podpiše kapitan in lahko v skladu s členom 15(3) Uredbe (ES) št. 854/2004 nadomesti dokument, ki je zahtevan v skladu s členom 14 navedene uredbe, če so ribiški proizvodi uvoženi neposredno z zamrzovalnega plovila, je določen v Prilogi VI k tej uredbi.“
            
         
               (2)
            
            
               Priloga VI se spremeni v skladu s Prilogo k tej uredbi.
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. aprila 2012.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. avgusta 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 139, 30.4.2004, str. 55.
   
      (2)  UL L 139, 30.4.2004, str. 206.
   
      (3)  UL L 338, 22.12.2005, str. 27.
   
      PRILOGA
      Priloga VI k Uredbi (ES) št. 2074/2005 se spremeni:
      
                  (1)
               
               
                  Naslov Priloge VI in oddelki I do VI se nadomestijo z naslednjim:
                  „VZORCI VETERINARSKIH SPRIČEVAL IN DOKUMENTI ZA UVOZ NEKATERIH PROIZVODOV ŽIVALSKEGA IZVORA
                  
                  ODDELEK I
                  
                     POGLAVJE I
                  
                  
                     ŽABJI KRAKI IN POLŽI
                  
                  Veterinarska spričevala iz člena 6(1)(d) Uredbe (ES) št. 853/2004 za uvoz žabjih krakov in polžev ustrezajo vzorcema v delih A in B Dodatka I k tej prilogi.
                  
                     POGLAVJE II
                  
                  
                     ŽELATINA
                  
                  Brez poseganja v drugo posebno zakonodajo Unije, zlasti zakonodajo o transmisivnih spongiformnih encefalopatijah in hormonih, veterinarska spričevala iz člena 6(1)(d) Uredbe (ES) št. 853/2004 za uvoz želatine in surovin za proizvodnjo želatine ustrezajo vzorcema v delih A in B Dodatka II k tej prilogi.
                  
                     POGLAVJE III
                  
                  
                     KOLAGEN
                  
                  Brez poseganja v drugo posebno zakonodajo Unije, zlasti zakonodajo o transmisivnih spongiformnih encefalopatijah in hormonih, veterinarska spričevala iz člena 6(1)(d) Uredbe (ES) št. 853/2004 za uvoz kolagena in surovin za proizvodnjo kolagena ustrezajo vzorcema v delih A in B Dodatka III k tej prilogi.
                  
                     POGLAVJE IV
                  
                  
                     RIBIŠKI PROIZVODI
                  
                  Veterinarsko spričevalo iz člena 6(1)(d) Uredbe (ES) št. 853/2004 za uvoz ribiških proizvodov ustreza vzorcu iz Dodatka IV k tej prilogi.
                  
                     POGLAVJE V
                  
                  
                     ŽIVE ŠKOLJKE
                  
                  Veterinarsko spričevalo iz člena 6(1)(d) Uredbe (ES) št. 853/2004 za uvoz živih školjk ustreza vzorcu iz Dodatka V k tej prilogi.
                  
                     POGLAVJE VI
                  
                  
                     MED IN DRUGI ČEBELARSKI PROIZVODI
                  
                  Veterinarsko spričevalo iz člena 6(1)(d) Uredbe (ES) št. 853/2004 za uvoz medu in drugih čebelarskih proizvodov ustreza vzorcu iz Dodatka VI k tej prilogi.
                  ODDELEK II
                  
                     VZOREC DOKUMENTA, KI GA PODPIŠE KAPITAN
                  
                  Dokument, ki ga podpiše kapitan in lahko v skladu s členom 15(3) Uredbe (ES) št. 854/2004 nadomesti dokument, zahtevan v skladu s členom 14 navedene uredbe, če so ribiški proizvodi uvoženi neposredno z zamrzovalnega plovila, ustreza vzorcu iz Dodatka VII k tej uredbi.“
               
            
                  (2)
               
               
                  Doda se Dodatek VII:
                  
                     „Dodatek VII k Prilogi VI
                     
                        VZOREC DOKUMENTA, KI GA PODPIŠE KAPITAN IN SPREMLJA UVOZ, ČE SO RIBIŠKI PROIZVODI UVOŽENI V EVROPSKO UNIJO NEPOSREDNO Z ZAMRZOVALNEGA PLOVILA